钦定古今图书集成/方舆汇编/职方典/第1320卷 > 《早发韶州》宋·之问
## 钦定古今图书集成/方舆汇编/职方典/第1320卷 > 《早发韶州》宋·之问

炎徼行应尽，回瞻乡路遥。珠崖天外郡，铜柱海南标。
日夜清明少，春冬雾雨饶。身经大火热，颜入瘴江消。
触影含沙怒，逢人女草摇。露浓看莽湿，风飓觉船飘。
直御魑将魅，宁论鵩与鸮。虞翻思报国，许靖愿归朝。
绿树秦京道，青云洛水桥。故园长在目，魂去不须招。